**Хидемаса Морита** (роден на 10 мај 1995 година, во Такацуки) — јапонски фудбалер, играч од средниот ред на Спортинг Лисабон и на јапонската репрезентација.

Биографија
----------

Роден во Такацуки, префектурата Осака, Морита учел средно училиште во Конко, a потоа студирал на универзитетот Рјуцу Кеизаи, играјќи фудбал за тимот на универзитетот, со кој (во својата четврта година на универзитет) во 2017 година го освоил универзитетското првенство, каде бил прогласен и за најдобар играч на турнирот.

Во 2019 година, Морита стапил во брак со моделот Реина Фуџисака; двојката има ќерка родена во 2022 година.

Клупска кариера
---------------

### Кавасаки Фронтале

Својата професионална кариера Морита ја започнал во 2018 година, приклучувајќи се на Кавасаки Фронтале, клуб од Ј1 лигата. Своето професионално деби го имал на 10 февруари 2018 година, во поразот со 3-2 од Серезо Осака во Суперкупот на Јапонија, заменувајќи го Јусуке Тасака во 52-рата минута. На 14 април, тој го имал својот прв старт во почетната постава во натпреварот против Вегалта Сендаи. После тоа, тој успеал да обезбеди поактивна улога во тимот, давајќи важен придонес во освојувањето на јапонското првенство. 

Следната година, Морита играл во АФК Лигата на шампионите 2019, правејќи го своето деби во натпреварувањето против кинескиот Шангај Порт, во натпревар во кој обезбедил асистенција за голот на Шого Танигучи во ремито 2-2. Во 2019 година со клубот го освоил Купот на Јапонија, постигнувајќи го својот прв гол во кариерата на патот до таму, во победата со 3-1 против Кашима Антлерс во полуфиналето, но за жал поради повреда нема да го игра финалето каде Кавасаки Фронтале го победиле Консадол Сапоро.

Во 2020 година, тој ја освоил својата втора лична титула во Ј1 лигата, по изданието во 2018, постигнувајќи само еден гол во првенството во поразот со 3-1 од Урава Ред Дајмондс. Сепак, неговите одлични игри со кои му помигнал на клубот да ја освои титулата довеле до тоа да биде избран во Најдобрите единаесет во Ј1 лигата, заедно со уште осум играчи на Кавасаки Фронтале.

### Санта Клара

На 8 јануари 2021 година, Морита се преселил во Португалија каде играл за Санта Клара. Неговиот прв натпревар во Примеира лигата (најсилната дивизија на португалскиот фудбал), бил на 25 јануари против Рио Аве, каде веќе на своето деби Морита постигнал гол и тоа победничкиот за својот тим во успехот со 2-1. Потоа, постигнал уште еден гол во победата над Фаренсе со 4-0. Под водството на тренерот Даниел Рамош, Морита одиграл 20 натпревари на кои постигнал два гола во Примеира лига 2020-2021, придонесувајќи за освојувањето на шесттото место во најсилната лига на Португалија - што е најдобриот пласман на Санта Клара во историјата на клубот - и за тоа клубот да се квалификува за новосоздаденото европско натпреварување, УЕФА Лигата на конференции.

Следната сезона дебитирал во европски купови, играјќи во победата на Санта Клара во Скопје над македонскиот претставник Шкупи со 3-0, во второто квалификациско коло на УЕФА Лигата на конференции 2021-2022. Својот прв гол во споменатото натпреварување го постигнал на 19 август 2021, во победата на домашен терен над српскиот Партизан со 2-1. Во првенството, Морита одиграл 28 натпревари и постигнал еден гол, продолжувајќи да пружа солидни партии кои наскоро ќе му донесат интерес од други поголеми клубови и ќе го натераат да ја промени средината.

### Спортинг Лисабон

На 1 јули 2022 година, Спортинг Лисабон го официјализирале трансферот на Морита од Санта Клара за кој платиле околу 3.5 милиони евра. Своето деби за клубот го направил на 7 август, играјќи во ремито 3-3 против Брага на отворањето на првенството. На 7 септември, тој го направил своето деби во Лигата на шампионите против Ајнтрахт Франкфурт. На 30 септември, тој го постигнал својот прв гол за *лавовите* во победата со 3-1 над Жил Висенте. На 8 октомври, Морита постигнал гол на гостувањето кај неговиот поранешен клуб Санта Клара, во победата на Спортинг со 2-1. На 1 февруари 2023, Морита ги постигнал првите два гола во победата со 5-0 на домашен терен над Брага. Под водството на тренерот Рубен Аморим, првата сезона во Спортинг ја завршил со 29 настапи и 6 гола во првенството; тој, исто така, имал важна улога и во европските натпреварувања каде собрал 10 настапи помеѓу Лигата на шампионите и Лигата на Европа, помагајќи *лавовите* да стигнат до четвртфиналето во второто натпреварување каде биле елиминирани од Јувентус.

Репрезентативна кариера
-----------------------

Своето деби за јапонската репрезентација, Морита го направил на 11 октомври 2018 година во победата со 3-0 во пријателски натпревар против Костарика, влегувајќи како замена во 82-рата минута на местото на Сеи Муроја. 

Во јануари 2019 година, тој бил повикан за Азискиот куп 2019, но поради повреда морал да се повлече и бил заменет од Цукаса Шиотани.

Во март 2021 година, тој бил повикан во националниот тим за прв пат по нешто помалку од две години, а на 30 март го постигнал својот прв гол за репрезентацијата во победата со 14–0 против Монголија во квалификациите за Светското првенство 2022; последователно, на 1 ноември 2022 година, Морита бил избран во составот на Јапонија за мундијалот во Катар. Таму, тој одиграл три од четирите натпревари на Јапонија, вклучително и оној во осминафиналето, по кој неговата репрезентација била елиминирана откако загубиле од Хрватска по изведување на пенали. Морита бил заменет во второто продолжение и не бил меѓу изведувачите за Јапонија.

На 1 јануари 2024 година, тој бил повикан за Азискиот куп 2023 каде постигнал и еден гол, во поразот со 2-1 од Иран во четвртфиналето, кој за јапонците значел елиминација од турнирот.

### Хронологија на репрезентативните настапи

| Хронологија на настапи и постигнати голови за националната селекција ― Јапонија |
| --- |
| Дата | Град | Домашни | Резултат | Гости | Натпреварување | Голови | Инфо | Детали |
| 11-9-2018 | Осака | Јапонија Јапонија | **3 – 0** | Костарика Костарика | Пријателска | **-** |  | влегол во игра 82' |
| 20-11-2018 | Тојота | Јапонија Јапонија | **4 – 0** | Киргистан Киргистан | Пријателска | **-** |  |  |
| 5-6-2019 | Тојота | Јапонија Јапонија | **0 – 0** | Тринидад и Тобаго Тринидад и Тобаго | Пријателска | **-** | заменет 61' |  |
| 25-3-2021 | Јокохама | Јапонија Јапонија | **3 – 0** | Јужна Кореја Јужна Кореја | Пријателска | **-** | заменет 86' |  |
| 30-3-2021 | Чиба | Монголија Монголија | **0 – 14** | Јапонија Јапонија | Квал. за СП 2022 | **1** | заменет 46' |  |
| 28-5-2021 | Чиба | Јапонија Јапонија | **10 – 0** | Мјанмар Мјанмар | Квал. за СП 2022 | **1** | заменет 62' |  |
| 7-6-2021 | Суита | Јапонија Јапонија | **4 – 1** | Таџикистан Таџикистан | Квал. за СП 2022 | **-** | влегол во игра 68' |  |
| 11-6-2021 | Кобе | Јапонија Јапонија | **1 – 0** | Србија Србија | Пријателска | **-** |  |  |
| 15-6-202 | Суита | Јапонија Јапонија | **5 – 1** | Киргистан Киргистан | Квал. за СП 2022 | **-** | заменет 62' |  |
| 7-10-2021 | Џеда | Саудиска Арабија Саудиска Арабија | **1 – 0** | Јапонија Јапонија | Квал. за СП 2022 | **-** | влегол во игра 73' |  |
| 12-10-2021 | Саитама | Јапонија Јапонија | **2 – 1** | Австралија Австралија | Квал. за СП 2022 | **-** | добил жолт картон во 68-мата минута 68' заменет 84' |  |
| 11-11-2021 | Ханој | Виетнам Виетнам | **0 – 1** | Јапонија Јапонија | Квал. за СП 2022 | **-** | добил жолт картон во 85-тата минута 85' заменет 88' |  |
| 27-1-2022 | Саитама | Јапонија Јапонија | **2 – 0** | Кина Кина | Квал. за СП 2022 | **-** |  |  |
| 1-2-2022 | Саитама | Јапонија Јапонија | **2 – 0** | Саудиска Арабија Саудиска Арабија | Квал. за СП 2022 | **-** |  |  |
| 24-3-2022 | Сиднеј | Австралија Австралија | **0 – 2** | Јапонија Јапонија | Квал. за СП 2022 | **-** |  |  |
| 29-3-2022 | Саитама | Јапонија Јапонија | **1 – 1** | Виетнам Виетнам | Квал. за СП 2022 | **-** | влегол во игра 62' |  |
| 23-9-2022 | Дизелдорф | Јапонија Јапонија | **2 – 0** | САД САД | Пријателска | **-** |  |  |
| 27-11-2022 | Ал Рајан | Јапонија Јапонија | **0 – 1** | Костарика Костарика | СП 2022  - Прва фаза | **-** |  |  |
| 1-12-2022 | Ал Рајан | Јапонија Јапонија | **2 – 1** | Шпанија Шпанија | СП 2022  - Прва фаза | **-** |  |  |
| 5-12-2022 | Ал Вакра | Јапонија Јапонија | **1 – 1** прод. (1 – 3 пен.) | Хрватска Хрватска | СП 2022  - Осминафинале | **-** | заменет 106' |  |
| 24-3-2023 | Токио | Јапонија Јапонија | **1 – 1** | Уругвај Уругвај | Пријателска | **-** | заменет 74' |  |
| 28-3-2023 | Осака | Јапонија Јапонија | **1 – 2** | Колумбија Колумбија | Пријателска | **-** | заменет 78' |  |
| 15-6-2023 | Тојота | Јапонија Јапонија | **6 – 0** | Ел Салвадор Ел Салвадор | Пријателска | **-** |  заменет 76' |  |
| 20-6-2023 | Суита | Јапонија Јапонија | **4 – 1** | Перу Перу | Пријателска | **-** | влегол во игра 46' |  |
| 9-9-2023 | Волфсбург | Германија Германија | **1 – 4** | Јапонија Јапонија | Пријателска | **-** | заменет 75' |  |
| 17-10-2023 | Кобе | Јапонија Јапонија | **2 – 0** | Тунис Тунис | Пријателска | **-** |  |  |
| 16-11-2023 | Суита | Јапонија Јапонија | **5 – 0** | Мјанмар Мјанмар | Квал. за СП 2026 | **-** | влегол во игра 66' |  |
| 21-11-2023 | Џеда | Сирија Сирија | **0 – 5** | Јапонија Јапонија | Квал. за СП 2026 | **-** |  |  |
| 14-1-2024 | Доха | Јапонија Јапонија | **4 – 2** | Виетнам Виетнам | Куп на Азија 2023  - Прва фаза | **-** | заменет 77' |  |
| 19-1-2024 | Ал Рајан | Ирак Ирак | **2 – 1** | Јапонија Јапонија | Куп на Азија 2023  - Прва фаза | **-** | заменет 74' |  |
| 31-1-2024 | Доха | Бахреин Бахреин | **1 – 3** | Јапонија Јапонија | Куп на Азија 2023  - Осминафинале | **-** | влегол во игра 36' |  |
| 3-2-2024 | Ал Рајан | Иран Иран | **2 – 1** | Јапонија Јапонија | Куп на Азија 2023  - Четвтфинале | **1** | заменет 90+9' |  |
| Вкупно |  | Настапи | 32 |  | Голови | 3 |  |  |

Статистика на кариерата
-----------------------

### Клупска статистика

*Статистиката е ажурирана на 26 мај 2023.*

| Сезона | Клуб | Првенство | Национален куп | Континентален куп | Останати купови | Вкупно |
| --- | --- | --- | --- | --- | --- | --- |
| Лига | Наст | Гол | Лига | Наст | Гол | Лига | Наст | Гол | Лига | Наст | Гол | Наст | Гол |
| 2018 | Јапонија Кавасаки Фронтале | Ј1 | 26 | 0 | КЏЛ+КИ | 0+4 | 0 | АЛШ | 5 | 0 | СЈ | 1 | 0 | 36 | 0 |
| 2019 | Ј1 | 23 | 0 | КЏЛ+КИ | 4+2 | 1+0 | АЛШ | 4 | 0 | СЈ | 1 | 0 | 34 | 1 |
| 2020 | Ј1 | 32 | 1 | КЏЛ+КИ | 4+2 | 0 | - | - | - | - | - | - | 38 | 1 |
| Вкупно Кавасаки Фронтале | 81 | 1 |  | 16 | 1 |  | 9 | 0 |  | 2 | 0 | 108 | 2 |
| јан.-јун. 2021 | Португалија Санта Клара | ПЛ | 20 | 2 | КП | 1 | 0 | - | - | - | - | - | - | 21 | 2 |
| 2021-2022 | ПЛ | 28 | 1 | КП+ЛКП | 1+3 | 0 | ЛК | 6 | 1 | - | - | - | 38 | 2 |
| Вкупно Санта Клара | 48 | 3 |  | 5 | 0 |  | 6 | 1 |  | - | - | 59 | 4 |
| 2022-2023 | Португалија Спортинг Лисабон | ПЛ | 29 | 6 | КП+ЛКП | 1+2 | 0 | ЛШ+ЛЕ | 5+4 | 0 | - | - | - | 41 | 6 |
| 2023-2024 | ПЛ | 14 | 1 | КП+ЛКП | 0+0 | 0+0 | ЛЕ | 5 | 0 | - | - | - | 19 | 1 |
| Вкупно Спортинг Лисабон | 43 | 7 |  | 3 | 0 |  | 14 | 0 |  | - | - | 60 | 7 |
| Вкупно во кариерата | 186 | 13 |  | 25 | 1 |  | 29 | 1 |  | 2 | 0 | 242 | 15 |

Титули
------

### Клупски

#### Јапонија Кавасаки Фронтале

* **Ј1 лига** : 2

2018, 2020
* **Куп на Императорот** : 1

2020
* **Куп на Ј лигата** : 1

2019
* **Суперкуп на Јапонија** : 1

2021
### Репрезентативни

* Универзијада: 1

2017
### Индивидуални

* Тим на сезоната во Ј1 лигата: 1

2020

Наводи
------

1. ↑  „FIFA World Cup Qatar 2022 – Squad list: Japan (JPN)" (PDF). FIFA. 15 November 2022. стр. 16. Посетено на 15 November 2022.
2. ↑  „Hidemasa Morita". Sporting CP. 24 July 2022. Посетено на 13 August 2022.
3. ↑  Хидемаса Морита на soccerway
4. ↑  „Upoznajte japanske WAGsice: U braku ili vezi su rijetki, privatan život vješto nastoje sakriti". 5 декември 2022. Посетено на 11 март 2024.
5. ↑  „川崎F、家長ポスト2本など決め切れずスコアレス…仙台はJデビューの青森山田出身DF常田が完封貢献". *ゲキサカ* (јапонски). 14 April 2018. Посетено на 2022-12-01.
6. ↑  . Отсутно или празно `|title=` (help)
7. ↑  „[J.League Awards] Michael Olunga (Kashiwa Reysol) crowns the MVP to be the eighth top scoring player to double. Kawasaki Frontale produce nine members in the Best Eleven Players | News". *J.LEAGUE* (англиски). 7 April 2021. Посетено на 2022-12-01.
8. ↑  AcoresPRO.com, André Amaral-. „Clube Desportivo Santa Clara » Oficial- Hidemasa Morita" (португалски). Посетено на 2022-12-01.
9. ↑  „Hidemasa Morita nets winner in debut for Santa Clara". *The Japan Times* (англиски). 2021-01-26. Посетено на 2022-12-01.
10. ↑  Празен навод (help)
11. ↑  „Morita joins Sporting CP". *www.sporting.pt* (англиски). 2022-07-03. Посетено на 2022-12-01.
12. ↑  „Draw against SC Braga opens 2022/23 season". *www.sporting.pt* (англиски). 2022-08-08. Посетено на 2022-12-01.
13. ↑  „Soccer: Morita assists opener as Sporting stun Kamada's Frankfurt". *nippon.com* (англиски). 2022-09-08. Архивирано од изворникот на 2022-09-08. Посетено на 2022-12-01.
14. ↑  „Sporting back on track with 3-1 victory over Gil Vicente". portugoal.net. 22 септември 2022. Посетено на 13 март 2024.
15. ↑  „Soccer: Morita nets 1st goal for Sporting in win over Gil Vicente". *nippon.com* (англиски). 2022-10-01. Архивирано од изворникот на 2022-12-01. Посетено на 2022-12-01.
16. ↑  „Hidemasa Morita leads Japanese scoring rush across Europe".
17. ↑  „BRAGA, Che tonfo: schiantata 5-0 dallo Sporting Lisbona". Text "" ignored (help); Отсутно или празно `|url=` (help)
18. ↑  „Takashi Inui, Tsukasa Shiotani named as injury replacements for Japan's Asian Cup squad". *The Japan Times* (англиски). 2019-01-05. Посетено на 2022-12-01.
19. ↑  AP (2021-03-30). „Japan routs Mongolia 14–0 in World Cup qualifying". *business-standard.com* (англиски). Посетено на 2022-12-01.
20. ↑  Duerden, Greg LeaContributions from John; published, Ryan Dabbs (2022-11-23). „Japan World Cup 2022 squad: Team announced for tournament in Qatar". *fourfourtwo.com* (англиски). Посетено на 2022-12-01.
21. ↑  NeВо квалификациските кола.

Надворешни врски
----------------


|  |  |
| --- | --- |
|  | ***Портал   „Биографија"*** |
|  | ***Портал   „Фудбал"*** |
|  | ***Портал   „Јапонија"*** |
|

* Хидемаса Морита на soccerway
* Хидемаса Морита на transfermarkt
* Хидемаса Морита на espn
* Хидемаса Морита на whoscored

|  |  |  |  |
| --- | --- | --- | --- |
| 

| * п
* р
* у
ФК Спортинг Лисабон  – моментален состав |
| --- |
|  |
| 
1 Адан ·
2 Реис ·
3 Сент Жуст ·
4 Коатес  ·
5 Морита ·
8 Поте ·
9 Ѓекереш ·
10 Едвардс ·
11 Н. Сантош ·
12 Исраел ·
13 Нето ·
17 Тринкао ·
20 Паулињо ·
21 Катамо ·
22 Фреснеда ·
23 Браганса ·
25 Инасио ·
26 Диоманде ·
42 Хјулманд ·
43 Мунис ·
45 Понтело ·
47 Ешгајо ·
72 Кварежма ·
80 Коиндреди ·
Тренер: Аморим
 |

 |


|  |  |  |  |  |
| --- | --- | --- | --- | --- |
| 

| * п
* р
* у
Состав на Јапонија на  СП 2022 |
| --- |
|  |
| 
* 1 Кавашима
* 2 Јамане
* 3 Танигучи
* 4 Итакура
* 5 Нагатомо
* 6 Ендо
* 7 Шибасаки
* 8 Доан
* 9 Митома
* 10 Минамино
* 11 Кубо
* 12 Гонда
* 13 Морита
* 14 Џ. Ито
* 15 Камада
* 16 Томијасу
* 17 Танака
* 18 Асано
* 19 Сакаи
* 20 Mачино
* 21 Уеда
* 22 Јошида
* 23 Шмит
* 24 Сома
* 25 Маеда
* 26 Х. Ито
* Селектор: Моријасу

 | Јапонија |

 |